भर्खरको घटना हो– झापाकै बाह्रदशी गाउँपालिकाकी एकजना विवाहित महिलालाई एकजना छिमेकी पुरुषले बलात्कारको प्रयास गरे । प्रहरीमा परेको उजुरीका आधारमा अदालतले दोषी ठहर गरी सजाय गर्यो । सजाय भुक्तान गरेर ती पुरुष घर फर्के । अहिले ती पुरुष पनि ती पीडित महिलामाथि अश्लिल हरकत देखाउन थालेका छन् । उक्त महिलाका श्रीमान् घटना भएदेखि नै घरमा आउँदैनन् । अहिले ती पीडित महिला त्रास र तनावमा बाँचिरहेकी छन् । यस्तो छ हाम्रो समाजको दृश्य ।
